**KDO JE DOBRA UČITELJICA IN DOBER UČITELJ FILOZOFIJE?**

**Četrti posvet o statusu filozofije v šoli**

**Datum:** petek, 20. april 2018, ob 10.00 in dalje.

**Lokacija:** Filozofska fakulteta Maribor

Enodnevni posvet bo posvečen vprašanju statusa učitelja filozofije: kaj tvori dobrega učitelja, v čem se kaže njegova kompetenca in kvaliteta? Je morda takšno vprašanje zastavljeno napačno in razprava o dobrem učitelju ni zvedljiva na nek konkretni opis lastnosti?

Na kakšne težave naletimo pri kurikularnih in šolskih predstavah o njegovem delu na srednji šoli in fakulteti, v čem te odstopajo od realne prakse ali morda pričakovanj med dijaki in študenti? Kaj dijaki pogrešajo pri učitelju in kaj učitelji filozofije pogrešajo pri sebi in najdejo pri drugih profilih učiteljev, morda celo v primerjavi z drugimi disciplinami in vedami? Obstaja kaj takšnega kot lastnost X, ki naredi učitelja filozofije za povsem drugačnega od učitelje drugih družboslovnih, humanističnih ali prav vseh področij?

**Format posveta:** samostojni prispevki učiteljev filozofije (v dolžini 15 minut in dodatnih 5 minut za diskusijo). Na koncu posveta sledi zaključna diskusija vseh prispevkov. Skupno število nastopajočih je odvisno od prijav, želimo si skupno od 6 do 8 prispevkov. Zaključek posveta bo najkasneje do 15.00 ure.

Ob četrtem posvetu o statusu filozofije v šoli (doslej so to bili »Poučevanje filozofije danes«, »Ali filozofija izgublja mestov šoli?«, »Nihilizem med mladimi – kakšno zdravilo ponuja filozofija?«) bomo pripravili **monografsko knjižico prispevkov**, zato bodo vsi nastopajoči zaprošeni za pripravo besedila.

Prosimo, če svoje prispevke javite najkasneje do **20. marca 2018**.

Vljudno vabljeni vsi!

Odgovorni osebi za organizacijo posveta:

Dr. Boris Vezjak, Oddelek za filozofijo, FF UM, DAF, e-naslov: vezjak@yahoo.com,

Dr. Smiljana Gartner, Oddelek za filozofijo, FF UM, DAF, e-naslov: smiljana.gartner@um.si